Valgarður Egilsson

Valgarður Egilsson (20. mars 1940–17. desember 2018) var íslenskur læknir, frumulíffræðingur, rithöfundur og leiðsögumaður.

Hann var kvæntur Katrínu Fjeldsted lækni og stjórnmálamanni og eignuðust þau fjögur börn saman: Jórunni Viðar (f. 1969), Einar Véstein (f. 1973, d. 1979), Véstein (f. 1980) og Einar Stein (f. 1984). Þar að auki átti hann dóttur af fyrra sambandi: Arnhildi (f. 1966).

Valgarður var sonur hjónanna Egils Áskelssonar (f. 28. febrúar 1907, d. 25. janúar 1975), bónda og kennara, frá Austari-Krókum á Flateyjardalsheiði og Sigurbjargar Guðmundsdóttur (f. 22. ágúst 1905, d. 10. desember 1973), húsfreyju og símstöðvarstjóra, frá Lómatjörn í Höfðahverfi. Hann fæddist á Grenivík og ólst upp á Hléskógum í Höfðahverfi, fimmti í röð átta systkina.

Valgarður var stúdent frá MA. Hann lauk prófi í læknisfræði við Háskóla Íslands árið 1968 og varði doktorsritgerð sína, Effects of chemical carcinogens and other compounds on mitochondria with special reference to the yeast cell við University College í London árið 1978.Doktorsritgerðaskrá: Um doktorsritgerð Valgarðs Egilssonar

Valgarður var formaður Listahátíðar í Reykjavík 1990 og 1994 og varaformaður 1992.Listahátíð í Reykjavík: Listi yfir stjórnir Listahátíðar í Reykjavík Hann fékkst við leiðsögu í mörg ár, einkum í Fjörðum og víðar við utanverðan Eyjafjörð og var varaforseti Ferðafélags Íslands.

Eftir Valgarð liggja nokkrar bækur og fjöldi greina, bæði um vísindi og ýmislegt annað. Hann lék aukahlutverk í kvikmyndinni Hvíti víkingurinn sem Ólafur pái Höskuldsson.

Á landsmóti UMFÍ 1958 setti Valgarður tvö Íslandsmet í sundi.

Árið 1960 fann Valgarður skeggburkna í Höfðahverfi, fágæta burknategund sem ekki hafði fundist áður á Íslandi. SkeggburkniFlóra Íslands

 Ritaskrá (bækur) 
 Valgarður Egilsson: Dags hríðar spor, Almenna bókafélagið, Reykjavík 1980.
 Valgarður Egilsson: Ferjuþulur - rím við bláa strönd, Almenna bókafélagið, Reykjavík 1985.
 Valgarður Egilsson: Dúnhárs kvæði, Iðunn, Reykjavík 1988.
 Valgarður Egilsson: Waiting for the South Wind - from the North coast of Iceland, Leifur Eiríksson, Reykjavík 2001. ISBN 9979-60-674-6.
 Valgarður Egilsson: Á mörkum, JPV útgáfa, Reykjavík 2007. ISBN 978-9979-798-51-4
 Valgarður Egilsson: Steinaldarveislan, SAGA forlag, Reykjavík 2014. ISBN 9789935923103.

Meðhöfundur
Árbók Ferðafélags Íslands: Í strandbyggðum norðan lands og vestan. Reykjavík. Ferðafélag Íslands. 2000.

Heimildamyndir/Kvikmyndir
Meðframleiðandi
Orðið tónlist: Jórunn Viðar (2008).
Kvikmyndahlutverk
Hvíti víkingurinn - Hlutverk Ólafs páa Höskuldssonar

Tengill
Náttfaravíkur - Grein í Morgunblaðinu eftir Valgarð

 Heimildir 

Flokkur:Íslenskir læknar
Flokkur:Íslenskir vísindamenn
Flokkur:Íslenskir rithöfundar
Flokkur:Íslensk skáld
Flokkur:Íslenskir leiðsögumenn
Flokkur:Lómatjarnarætt
Flokkur:Kussungsstaðaætt
Flokkur:Reykjalínsætt
Flokkur:Skarðsætt (Suður-Þingeyjarsýslu)

Flokkur:Prófessorar við Háskóla Íslands